b'\n_START_ARTICLE_\nMiroslav Stojanovski\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani osnovni \xc5\xa1oli se je vpisal na voja\xc5\xa1ko gimnazijo v Beogradu, ki jo je kon\xc4\x8dal leta 1978. Vpisal se je na Vojno akademijo JLA (tudi v Beogradu), ki jo je kon\xc4\x8dal leta 1982 s \xc4\x8dinom podporo\xc4\x8dnika._NEWLINE_Takoj po akademiji je opravil \xc5\xa1e enoletni specialisti\xc4\x8dni \xc4\x8dastni\xc5\xa1ki te\xc4\x8daj voja\xc5\xa1ke policije. Leta 1989 je postal poveljnik \xc4\x8dete voja\xc5\xa1ke policije._NEWLINE_Med vojnami v nekdanji Jugoslaviji je bil sprva poveljnik \xc4\x8dete, nato pa od leta 1992 namestnik poveljnika bataljona voja\xc5\xa1ke policije. Leta 1991 je sodeloval v bitki za Vukovar, za kar ga Hrvati obto\xc5\xbeujejo, da je njegova enota zajela 10 pripadnikov 204. vukovarske brigade in jih peljala proti Vu\xc4\x8dedolu, kjer pa so izginili. Prav tako je osebno spremljal transport vojnih ujetnikov v koncentracijsko tabori\xc5\xa1\xc4\x8de v Sremski Mitrovici; med transportom naj bi jim verbalno grozil in jih zmerjal._NEWLINE_Leta 1996 je kon\xc4\x8dal tudi enoletno \xc5\xa1olanje na Command Staff Academy v ZDA._NEWLINE_Po ustanovitvi Armade Republike Makedonije je leta 1998 prestopil iz JLA in postal prvi poveljnik specialnih sil kopenske vojske Volkovi (Vukovi)._NEWLINE_Istega leta je kon\xc4\x8dal tudi \xc5\xa1olanje na NATO Defense College v Rimu._NEWLINE_2002 je postal poveljnik 501. padalskega diverzantskega odreda Makedonskega vojnega letalstva._NEWLINE_Leta 2003 je bil povi\xc5\xa1an v generalmajorja in hkrati je postal namestnik na\xc4\x8delnika general\xc5\xa1taba Armade Republike Makedonije za na\xc4\x8drtovanje in operacije. Marca 2004 je kot predstavnik ARM sodeloval pri transportu trupel predsednika Makedonije Trajkovskega in osmih pripadnikov njegove delegacije, ki so umrli v letalski nesre\xc4\x8di pri Mostarju, iz Sarajeva nazaj v Makedonijo._NEWLINE_6. julija 2005 je postal na\xc4\x8delnik general\xc5\xa1taba Armade Republike Makedonije.'